# Rekruttering av instituttleder for perioden 2019-22

## Notat til instituttrådsmøtet 17.1.2018

Fra: Knut Tore Stokke

## Bakgrunn

Det skal rekrutteres instituttleder for Helsam for perioden 2019-22. Uavhengig av rekrutteringsform så tilsettes Instituttledere i stillingskode 1475 for et åremål på 4 år. Ved utløpet av hver tilsettingsperiode kan instituttets styre eller råd ta stilling til hvordan ny instituttleder skal rekrutteres. Dersom instituttrådet går inn for endring i rekrutteringsform må endringen vedtas av Universitetsstyret[[1]](#footnote-1).

Instituttrådet ved Helsam fattet i møte 20. januar 2014 vedtak om å anbefale ovenfor Universitetsstyret at instituttleder skulle rekrutteres gjennom valg. Referat fra forrige behandling av saken er tilgjengelig på instituttrådets nettsider[[2]](#footnote-2). I perioden 2010-14 var instituttleder ved Helsam rekruttert gjennom utlysning av stillingen.

Vi viser for øvrig til instituttrådets behandling av Underdal-utvalgets rapport[[3]](#footnote-3) og rekruttering av dekan for perioden 2019-22[[4]](#footnote-4) som begge omhandlet rekruttering av ledere ved universitetet.

## Prosess for valg eller utlysning

Ved rekruttering gjennom valg oppnevner fakultetsstyret et valgstyre som er ansvarlig for gjennomføring av valget. Det bør også opprettes en valgkomité som sørger for at stillingsbeskrivelse er kjent for både velgere og potensielle kandidater, og at kandidatene presenteres på en måte som gir velgerne et godt grunnlag for å vurdere deres kvalifikasjoner for rollen.

Valgbar for stillingen er både fast vitenskapelig ansatte ved instituttet og eksterne kandidater. Valg gjennomføres normalt som et elektronisk valg der alle ansatte i minst halv stilling har stemmerett, og der minst 5 personer med stemmerett kan foreslå kandidater til valg. Detaljene framgår av [UiOs valgreglement](http://www.uio.no/om/regelverk/orgadm/valgreglement.html).

Ved rekruttering gjennom utlysning av stillingen vil instituttrådet fremme forslag på kunngjøring og stillingsbeskrivelse for stillingen til fakultetsstyret. Stillingen kunngjøres deretter. Instituttrådet er innstillende myndighet og lager en innstilling som oversendes fakultetsstyret for endelig vedtak. Se [UiOs reglement for tilsetting av ledere ved fakulteter og institutter](http://www.uio.no/om/regelverk/personal/ledelse/tilsetting-ledere.html)

## Spørsmål til diskusjonen

Vi ber om instituttrådets vurdering av saken.

Hvis instituttrådet ønsker det, legges saken fram som en vedtakssak i instituttrådets møte den 24. februar.

1. UiOs valgreglement § 20: <http://www.uio.no/om/regelverk/orgadm/valgreglement.html> [↑](#footnote-ref-1)
2. <http://www.med.uio.no/helsam/om/organisasjon/radet/2014/protokoll-20-jan.html> [↑](#footnote-ref-2)
3. <https://www.med.uio.no/helsam/om/organisasjon/radet/2016/19mai/ref19mai2016.html> [↑](#footnote-ref-3)
4. <https://www.med.uio.no/helsam/om/organisasjon/radet/2017/4_13sept/ref13sept2017.html> [↑](#footnote-ref-4)